cyanic-selkie/wikianc huggingface dataset:
Дуран Дуран
2001-2006:Обединување
Темпото тргна со распродадени турнеи во Америка, Австралија и Нов Зеланд. Бендот одржа целосен концерт на приватна забава во Супер Боул ХХХVIII, нивната изведба на "Wild Boys" se емитуваше пред милиони за време на шоутo пред натпреварот. А ремиксот на новата трака "Reach out the Sunrise" беше објавен на многу телевизиски емисии во февруари, додека списанијатa го поздравија (модернo "Познатата петорка") Дуран Дуран како еден од најголемите бендови на сите времиња. Дуран Дуран потоа го прослави нивнотo враќање во Велика Британија со четиринаесет датуми на стадиони во април 2004 година, вклучувајќи и пет распродадени вечери на арената Вембли. Британскиот печат, традиционално непријателски настроен кон бендот, се покажа како доста топол во коментарите. Дуран Дуран го донесе со себе бендоt Goldfrаp, како предгрупа за оваа турнеја. Последните две емисии што беа снимени, резултираa со концерт на ДВД Дуран Дуран: Во живо од Лондон, кој беше издаден во ноември.
2009-сега: Се што ти треба е сега
Бендот се прости со Епик рекордс во 2009 година, по издавањето на само два албума. На почетокот на 2010 година, беше откриено дека бендот ќе прави преработка на „Бојс кип свингин“ за добротворна плоча за Дејвид Боуви наречена Ви вр соу трнед он од која целиот профит одеше за Вар Цхилд со Карла Бруни, Девендра Банхарт, Едвард Шарп и Магнетичките Нули, Варпеинт и неколку други. Албумот беше издаден на 14 септември 2010 година за издавачката куќа Манимал Винил. Ограничената верзија со седум синглови од Дуран Дуран и Карла Бруни беше, исто така, издаден за Манимак Винил во декември 2010 година. Во ноември 2010 година, Дуран Дуран најави промоција на нивниот 13 студиски албум ширум светот, наречен Се што ти треба е сега, кој беше издаден под инди етикетаиранат издавачка куќа Ес-Крв. Албумот беше продуциран од страна на добитникот на Греми, Марк Ронсон и беше миксан од страна на Спајк Стент, а беше издаден на ИТунес на 21 декември 2010 година достигнувајќи го местото бр. 1 на листите за симнување во 15 земји (вклучувајќи ја и Велика Британија). Првиот сингл од албумот, насловната песна „Се што ти треба е сега“, беше достапна за симнување ширум светот на 8 декември 2010 година ексклузивно на ИТунес. Гитаристот и текстописецот Дом Браун има придонесено за сите освен за две песни на овој албум. Во март 2011 година бендот одржа концертна турнеја за промоција на албумот – наречена Се што ти треба е сега. Имаше шоу за загревање во Лондон, а турнејата започна на 16 март 2011 година во Остин, Тексас. Физички проширениот албум и неколку специјални формати на пакети беа издадени во март 2011 година, 30 годишнината од првото издавање на „Планет Ерт“. Цд-то содржи 14 песни односно 5 додатни пенси: „ Mediterranea“, „ Other People's Lives “, „ Too Bad, You're Too Beautiful“, „Diamond In The Mind “ и „ Return To Now “. На видео постирано на 14 февруари 2011 година, на мрежната страница на бендот, Родс го спомна миксањето на други четири песни: „Too Close To the Sun", "Early Summer Nerves", "This Lost Weekend" и "Networker Nation". Албумот се најде на 11 место на Британската топ листа и на 29 место на листата Билборд. На 25 февруари 2011 година, додека беа во Милано, Дуран Дуран добија награда за стил. Летиција Морати, градоначалничката, го прими бендот со клуч за градот, почестен со наградата за стилски икони на 20 век. На 23 март 2011 година, бендот настапуваше во живо во театарот Мајан во Лос Анџелес, како вовед во втората сезона на “Unstaged: An Original Series from American Express“. Концертот беше емитуван во живо на Ју Тјуб и беше режиран од страна на Дејвид Линч. На бендот на сцената му се приклучија Жерард Веј од My Chemical Romance, Бет Дито од Gossip и Келис. Во мај 2011 година, Ле Бон доби ларингитис што доведуваше или до откажување или до презакажување на поголемиот дел од европските датуми за светската турнеја 'All You Need Is Now'. Во октомври 2011 година, се ширеа гласини дека Дуран Дуран ќе бидат дел од пишувањето на темата за новиот филм на Џемс Бонд, Skyfall со продуцентот Марк Ронсон. Тоа беше вторпат како тие прават насловна тема за филмот.
Влијанија
Иако ја започнаа кариерата како„група од уметничка школа, експериментални, пост панк рокери“, наглото зголемување на популарноста, исполираниот добар изглед и прифатеноста од страна на тин медиумите, скоро гарантираше дисфаворизирање од музичките критичари. За време на 80-те години, Дуран Дуран беа сметани за квинтесенцијална преработена, поп група. Сепак, според Sunday Herald: „За да ги опшеме, како некои, како првиот машки бенд, погрешно би ги претставиле. Нивното оружје не беше само добриот изглед, туку нивните песни.“ Како што кажа Моби за бендот во дневникот на неговото мрежно место во 2003 година: „....беа проколнати од тоа што ние го викаме клетвата на Би Џис, што би било: пишувај одлични песни, продади многу плочи и последователно соочи се со губењето на интерес од страна на критиката опседнат со рокот.“ Неколку од привремениците на бендот вклучувајќи ги и Бенглс, Елтон Џон, Кајли Миног, Пол Јанг, дури и Монкис се нарекоа себеси обожаватели на стилскиот, растечки поп на бендот. Ле Бон ја опиша групата како „бендот на кој танцуваш кога бомабат ќе падне“. Славните Беарнејкед Лејдис, Џонатан Дејвис од Корн, Брејвери, Гвен Стефани и Пинк кажаа дека Дуран Дуран е клучниот бенд во нивните оформувачки години. Пејачот Џастин Тимберлејк отворено призна дека е еден од најголемите обожаватели на бендот. Новите изведувачи кои ги именуваа Дуран Дуран како влијание беа Дајдо, Франц Фердинанд, Паник ат д Диско, Лостпрофетс(кои го презедоа името од касетата на Дуран Дуран), Голдфреп и Брендон Флауерс од Килерс, кој рече:„Ник Родс е мој апсолутен херој – нивните снимки сè уште звучат свежо, што не е лошо што се однесува до синтите“. Ник Родс директно ги позајми своите продуцентски техники во албумот White Feathers од Кајагугу и неговиот сингл бр. 1 „Too Shy “ и во албумот Welcome to the Monkey House од Денди Вархолс. Музиката на бендот беше употребена од страна на неколку хип-хоп изведувачи, најпознатиот Ноториус БИГ, кој го преработи нивниот сингл „Ноториус“ од 1986 година. Бројни бендови правеа преработки на нивните плочи и концерти. Хидеки Камија, режисер на хит видео играта, Devil May Cry во 2005 година откри дека за модел на главниот карактер Данте го одбрал Џон Тејлор. Хидеки внимателно одбрал прототип за рок ѕвезда со харизма, стил и сексуална привлечност за да го создаде овој моќен лик. Елементи на моќ и мистерија го балансираат овој карактер. За време на интервјуто, Хидеки Камија коментираше дека еден од неговите бендови идоли во детството бил познатиот британски бенд од 80-те години, Дуран Дуран. Еден од членовите на бендот, басистот Џон Тејлор, ги исполнуваше условите за модел за Данте. Ликот на Данте беше огледало на изгледот на Џон Тејлор со неговата долга, рокерска коса и манири. Дизајнот на лицето на Данте беше инспириран од лицето на Џон Тејлор. Секој може да забележи дека лицата се идентични. Интересно е тоа што, смислата за рок мода кај Џон Тејлор придонесе за потписот на Данте, неговото долго, крв-црвено палто прошарано со темни тонови и додатоци.
Ник Родс
Ник Родс (роден Николас Џејмс Бејтс, 8 јуни 1962 година) е британски музичар, најдобро познат како клавијатуристот на поп – рок бендот Дуран Дуран. Родс е најмладиот член на бендот. Тој, исто така, издаде албум со Аркадија во 1985 година(проект на страна од Дуран Дуран), како и за The Devils во 2002 година со Стефан Дафи.
Почетоци
Бејтс беше единственото дете од богати родители, сопствениците на продавницата за играчки во Бирмингем. Во 1978 година, Бејтс го напушти училиштето на 16 годишна возраст и го формираше Дуран Дуран со другарите од уметничкото училиште Стефан Дафи и Џон Тејлор.во отприлика исто време кога името Дуран Дуран беше избрано за бендот, тој реши да си го смени името, поради проблеми со соучениците околу неговот име, во Родс по грчкиот остров (или по клавијатурите Родс, според првите статии и интервјуа по списанијата). Тој одеше во средното училиште Вудраш во холивудскиот Бирмингем. Додека пак во Вудраш, тој и Џон Тејлор го формираа бендот РАФ со други соученици. Откако бендот конечно се состави во 1979-80 година, Дуран Дуран почнаа да свират во локалниот клуб "The Rum Runner" во Бирмингем. Сопствениците на клубот станаа менаџери на бендот, а Родс почна да работи во клубот како диџеј.
Придонеси за Дуран Дуран
Бендот постигна растечки успех, а Родс беше движечката сила низ сето тоа. Како нешколуван музичар, експериментираше со звуците на аналогните синтисајзери, но не ги сакаше звуците „новајлии“ кај другите синт бендови. Различното потпевнување во "Save A Prayer", основните клавијатури во "A View to a Kill" и жичените звуци во "Come Undone" и "Ordinary World" се едни од неговите напрепознатливи творби, како и футуристичкиот осцилирачки синтисајзер кој беше карактеристичен за првиот истоимен албум на Дуран Дуран. Тој, исто така, го популаризираше изведувачот Крумар во раните почетоци. Родс можеше брзо да го препознае потенцијалот за музичко видео и го тераше бендот да вложи поголем напор во нивните први видеа што изгледаше оправдано во тоа време(пред доаѓањето на Ем Ти Ви). Имаше едвај дваест години кога бендот го достигна врвот на славата, а го негуваше двополовиот и екстравагантен изглед, носеше јака шминка и од каприц ја смени бојата на косата. До крајот на 90-те години, Родс почна да пишува стихови и музика за Дуран Дуран. Неговиот дигитално изменет глас може да се чуе на насловната песна на албумот Medazzaland од 1997 година. Во 2001 година, оригиналните пет членови на Дуран Дуран се обединија за да снимат нова музика.
Издавачка продукција
Родс учеше продукциски техники додека беше во студио со Дуран Дуран, на крај помагајќи им да измиксаат неколку песни од албумот Рио и беше ко-продуцент на бендот во подоцнежните албуми. На почетокот на 1983 година, тој го откри бендот Кајагугу и го ко-продуцираше нивниот деби сингл Too Shy кој стана Британски бр.1 (пред било кој од сингловите на Дуран Дуран да го достигне местото бр.1). Родс и Ворен Кукуруло напишаа и продуцираа три песни од албумот на Блонди за обединување во 1996 година. Пените не беа искористени, но една од песните "Pop Trash Movie" подоцна беше снимена од страна на Дуран Дуран за албумот Pop Trash во 2000 година. Во 2002 година, Родс ко-продуцираше и свиреше следечки синитисајзер во девет песни од албумот Welcome to the Monkey House на The Dandy Warhols. Во 2004 година, продуцираше за британски ориентираната поп група Ривиера Ф за нивниот прв настап на EP International Lover, издаден под етикетата Поп Култ/Тејп Модерн.
Проекти на страна
Родс, со Сајмон Ле Бон и Роџер Тејлор, го формираше проектот на страна Аркадија додека Дуран Дуран беа во мирување во 1985 година. Бендот имаше мрачен, тежок клавијатуристички звук, многу по мистичен од звукот на Дуран Дуран(или од хард рок на другиот бенд произлезен од Дуран Дуран во 1985 година Power Station). Бендот се здоби со огромен хит со "Election Day", а единствениот албум на бендот, So Red The Rose стана платинест во САД, но беше помалку успешен во нивната Британија. Бендот никогаш не беше на турнеја и се распадна кога Дуран Дуран се регрупираше во 1986 година. Низ 90-те години, Родс работеше на проект наречен TV Mania со колегата од Дуран Дуран Кукуруло. Тие создадоа само наречена „социјална џанк културна триптих опера“ составена од музика, дијалог, преработка и основен звук и се надеваа дека ќе влезат во претстава на Бродвеј. Музиката и пакувањето наводно беа завршени, но немаа најдено етикета за издавање. Во 1999 година, Родс се соедини со првичниот вокал на Дуран Дуран, Стефан Дафи за да создадат музика заснована на дел од првичната музика на Дуран Дуран која ја имаа напишано заедно. Резултатот беше албумот Dark Circles, издаден под името The Devils. Исто така, во 1999 година, гостуваше (само гласовно) како Канадскиот бомбардер пилот во South Park: Bigger, Longer & Uncut. Во 2006 година Родс и Џон Тејлор соработуваа на компилацискиот албум Only After Dark.
2001-сега: Реобединети Дуран Дуран
Во 2000 година, на Тејлор во неговиот дом во ЛА му пријде пејачот Сајмон Ле Бон во врска со можно обединување на оригиналниот состав на Дуран Дуран, ос што Тејлор беше воодушевен доколку и другите Тејлори го сакаат истото. Наскоро спогодбата беше постигната и Тејлор го покажа своето обновено посветување на бендот со тетоважа на поврзани букви Д на неговата надлактица. После високо успешната турнеја низ Јапонија во 2003 година, бендот потпиша со Епик Рекордс и во октомври 2004 година го издаде албумот Астронаут. Гитаристот Енди Тејлор повторно го напушти бендот во октомври 2006 година и снимките од оваа сесија беа ставени настрана од соработката со продуцентот Тимбеленд. Албумот, Масакр на црвениот тепих беше издаден во ноември 2007 година. За да го прослави издавањето бендот презеде невообичаен чекор со што го претстави целосно албумот на 10 специјални настапи на Бродвеј во Њујорк, со светската турнеја во 2008 година. Во 2006 година, Џон и Ник Родс соработуваа за компилацискиот албум насловен како "Only After Dark“. Во декември 2010 година, бендот го издаде 13 студиски албум, All You Need is Now, со сопствен издавачки етикета, Tapemodern. Првично, скратена верзија беше понудена на ИТунес, но материјалниот албум пристигна во продавниците во март 2011 година. Тој албум изнуди позитивни критики за бендот.
Гостувања
Низ годините, Тејлор работеше на проекти со неколку други изведувачи. Тој настапуваше со Џејмс Ејнџел и свиреше бас на песната "She Likes Big Words" од Дедси. Учествување во пишувањето и свиреше бас на песната "It Just Happens That Way" од Минди Абаир и беше следечки вокали на нејзината преработка "Save Tonight". Свиреше бас на "Lose Yourself With Me" од пејачот Џан Линтон во 2003 година,во која, исто така, гостуваше еден од идолите на Тејлор, поранешниот фронтмен на Be Bop Deluxe, Бил Нелсон. Тој ја преработи песната "Like A Hard Rain" за јапонскиот артист Нанасе и свиреше две песни за јапонскиот бенд Slut Banks. Проектот на Тејлор Neurotic Outsiders продолжи со работа на повремени шоуа во живо, од изненадното шоу во собата Вајпер во 1999 година. Џон Тејлор за првпат се појави во филм надвор од Дуран Дуран како Хакерот во пилот епизодата од Timeslip, ТВ програма од 1985 година која што не се снимаше понатаму. Тој подоцна гостуваше во епизодата "Whatever Works" од серијата Miami Vice од 1985 година. Во епизодата, заедно со Тони Томсон, Енди Тејлор и Мајкл Дес Берс го свиреа хитот "Bang a Gong (Get It On)" од Power Station во 1985 година. Џон беше единствениот член на бендот кој има стихови за говорење, претставувајќи го карактерот Сони Крокет (Дон Џонсон) на новиот водечки пејач Мајкл Дес Берс. Тејлор, исто така, се појави во The Flintstones in Viva Rock Vegas, во Politically Incorrect со Бил Маер во 2000 година и во That '80s Show во 2002 година. Исто така, се појави на Би Би Си како учесник во панелната игра Never Mind the Buzzcocks во април 2001 година. Тој се појавува и во видеото на Bloodhound Gang за песната "Your Only Friends Are Make Believe", „играјќи на рок, со хартија, со ножици, со себе....и губејќи“ како што е опишан од страна на Евил Џаред Хаселхоф во коментарот за ДВД-то од бендот "One Fierce Beer Run". На 25 јуни 2009 година, Џон гостуваше во 'Samantha Who' како постар рокер Томи Вајлдер во епизодата "The Rock Star". Во 2010 година, свиреше бас за деби албумот од Свахили Блонд со поранешниот тапанар на ex-Weave! Никол Тарли на песната "Tigress Ritual".
Басови
Бас гитарата многу често поврзана со Џон Тејлор е јапонската Ариа Про II SB1000, која ја користеше за време на кулминацијата на славата на Дуран Дуран. Тој, исто така, го промовираше инструментот во серија реклами за списанија. Во средината на 80-те години, Џон пробуваше и други бас гитари како Штајнбергер и Вал(интересно е тоа што Вал е еден од светски признатите бас гитари, но Тејлор не беше импресиониран од инструментот). Тејлор на крај, се одлучи за басот Фактор на Филип Кубицки со уникатна Д рачка на врвот. Тејлор, исто така, го наследи Music Man StingRay кој му припаѓаше на неговиот идол Бернард Едвардс. Од 2007 година Тејлор сè уште свири на Aria и на Stingray, но, исто така беше виден како свири на басот Fender Precision од 1962 година, на Gibson Les Paul, на петжични Warwick Thumb и Peavey Cirrus. Забележувајќи ја лојалноста на Тејлор кон истата бас гитара Peavey веќе неколку години на сцената со Дуран Дуран на почетокот на 2006 година Peavey Guitars побараа од Тејлор да создаде потпис за четирижична бас гитара. Со неговиот партнер, дизајнерот, Пати Палацо и дизајнерот Тед Меккан, Тејлор создаде ограничена верзија на "Peavey Liberator JT-84" со која следува одвоено појачало вградено во кутија направена по нарачка. Појачалото може да биде надградено во надворешен звучник или појачало за да се зголеми гласноста или флексибилноста. Тејлор продолжи со дизајнирање на шестжична гитара "Peavey Liberator A435" (именувана по главниот пат кој води до неговиот дом од детството во Бирмингем, Англија). Само сто од набројаните и потпишани гитари и басови беа достапни за јавноста во октомври 2006 година.
Приватен Живот
Од 1985 до 1989 година Џон излегуваше со данскиот модел Рене Тофт Симонсен со која и се вери. Тој се ожени со Аманда во Лондон на 24 Декември 1991 година и добија ќерка Атланта Ну, на 31 Март 1992. Тие официјално се разделија во мај 1995. Џон ја запозна својата втора жена, Гела Неш, соосновач на Juicy Couture во 1996 година и тие се венчаа во Лас Вегас на 17 Март 1999 година. Тејлор и Неш Тејлор прво живееја во Лос Анџелес но поминуваа неколку недели во годината во South Wraxall Manor, која ја купија во 2005 година.
Сајмон Ле Бон
Сајмон Џон Чарлс Ле Бон (роден на 27 Октомври 1958 година) е британски музичар познат како водечки пејач и текстописец на бендот Дуран Дуран и неговиот проект Аркадија.
Детство
Сајмон Џон Чарлс Ле Бон беше прво дете на Џон Ле Бон и Ен Мери и имаше двајца браќа Дејвид и Џонатан. Тој потекнува од протерано француско племе. Неговата мајка го поттикна неговиот уметнички талент кога имаше шест години со тоа што го однесе на пробно снимање за реклама за детергентот Персил. Победи и учествуваше како малото момче со валканата маичка но немаше текст за говорење. Беше член на локалниот црковен хор од млади години но исто така вежбаше за да стане глумец. Сајмон одеше во училиштето Pinner County Grammar School, истото школо во кое неколку години претходно одел и Елтон Џон. Работеше како вратар во Northwick Park Hospital Accident and Casualty и исто така беше на аудиција за панк бенд на колеџот Хероу. Се појави во неколку телевизиски реклами и исто така во неколку театарски продукции вклучувајќи ја и Schooldays in the West End of London. Работеше и на kibbutz – израелска колективна заедница во пустината Негев во Израел во 1978 година и потоа се врати во Англија за да студира драма на универзитетот во Бирмингем пред да се сретне со Дуран Дуран во 1980 година. Ле Бон одеше на Универзитетот Бирмингем во исто време со водечкиот вокал на Бленкменџ, Нил Артур. Овој факт се појави за време на интервјуто на Бленкменџ за Смеш хитс, кое го водеше Крис Хит. Според Артур, Ле Бон го познал својот стар универзитетски колега веднаш кога налетал на него позади сцената на а Топ оф д Попс снимањето, и потоа се сретнале двајцата за пијачка и пријателски разговор.
Соло екскурзии
Додека Ле Бон беше во Дуран Дуран низ неговата целосна издавачка историја, тој, исто така, се плеткаше и со соло излети. Во 1985 година, за Whitbread Round the World Racе, посвети песна насловена како "Grey Lady Of The Sea" и беше раскажувач на видео за трката од таа година наречено Drum (1987 година). "Grey Lady Of The Sea" беше издадена како сингл во 1988 година во Јапонија. Во 1989 година, за проектот на Џонатан Елиас Requiem For The Americas, Ле Бон ја посвети "Follow In My Footsteps" со Сузана Хофс од The Bangles како следечки вокал. Песната беше издадена како сингл во Италија истата година. Во 1998 година, заедно со пријателите Ник Вуд и сопругата Јасмин, тој ја основаше СЈН Entertainment во Токио, Јапонија. Добивајќи ја прв идејата во 1988 година, Ле Бон е моментално опишан како „основач и водач“ на СЈН, додека пак, Вуд како „основач, претседател и креативен директор“. Во 1999 година, Ле Бон беше вклучен во новиот албум на Napalm Death, соработка создадена преку љубовта кон родниот град Бирмингем. Во 2000 година, СЈН Entertainment ја формираше СЈН Рекордс која издаде неколку компилации меѓу кои и посветите на Ле Бон. Друга соло песна, "Dreamboy", беше дел од насловната тема за филмот Love Kills од Марио Ван Пиблс издадена од страна на СЈН. Исто така, во 2000 година, СЈН го ко-продуцираше албумот Pop Trash од Дуран Дуран заедно со ТВ Манијата на Ник Родс и Ворен Кукуруло. Во октомври 2005 година, холандскиот транс диџеј Фери Корстен ја издаде траката "Fire", со вокали од страна на Сајмон Ле Бон. Тоа беше ремикс на помалку познатиот сингл Serious на Дуран Дуран, од албумот Liberty. На крајот на 2006 година, Ле Бон стана член на Shinzou Sound и зеде учество во јапонскиот онлајн манга проект, Синестезија, со ко-пишување на тематската песна 'Nobody Knows' заедно со Ник Вуд. Shinzou Sound е група на креативни соработници специјализирани за манга, музика, веб дизајн и популарна култура. Тие ги здружија силите со едноставен концепт за спојување таленти при напорот за да донесат нова забав од музика и манга на иновативен начин. Ексклузивните песни, инспирирани од приказната за манга беа нарачани од страна на меѓународни и јапонски диџеи и приказната беше издадена во неколку епизоди на Интернет, со самостојно бесплатно достапни песни на ИТунес Јапонија. Во 2010 година, Ле Бон соработуваше за песната "Record Collection", насловната тема за третиот албум на Марк Ронсон. Во песната, Ле Бон може да се чуе како го пее рефренот, заено со Марк Ронсон и хип-хоп артистот Вили. Песната моментално нема датум за издавање како сингл. Ронсон подоцна го продуцираше албумот All You Need Is Now на Дуран Дуран во 2010 година.
Приватен живот
На почетокот на 80-те години, Сајмон беше верен со долгогдишната девојка, која од манекенство премина во глума, Клер Стенсфилд. Додека сè уште беше со Клер, и се додворуваше на младата манекенка Јасмин Парманех откако го виде нејзиното лице во списание и заѕвони во модната агенција за да ја најде, иако списанијата шпекулираа за можна венчавка со Стенсфилд. Сајмон и Јасмин се венчаа на 27 декември 1985 година. Откако Јасмин претрпе два абортуса, двојката има три ќерки (Амбер Роуз Тамара Ле Бон (родена на 25 август 1989 г. манекенка како мајка и), Сафрон Сахара (роден на 25 септември 19991 г.) и Талула Пајн (родена на 10 септември 1994 г.) Семејството, заедно со кучињата, боксер со име Лујџи, чивава Тинка и бостонски териер со има=е Сесил, живеат во Путни, Југозападен Лондон. Додека Дуран Дуран правеа пауза во 1985 година, Ле Бон го привлече медиумското влијание со неговата огромна јахта, Drum, ја изгуби нејзината кобилица и ја преврте на трката Fastnet, блиску со Фалмут, по крајот на јужниот брег на Корнвол. Пред да биде спасен, Ле Бон и другите членови на екипажот беа заглавени под вода, во телото на бродот, 40 минути. И покрај несреќата, Ле Бон и Drum учествуваа на трката Whitbread Round the World Race во 1985-1986 година стигнувајќи трети на мерено време. Ле БОн и неговите партнери на крај ја продадоа Drum, а трките беа запишани во филмот насловен како Drum – The Journey Of A Lifetime и во книгата One Watch at a Time напишана од страна на капетанот на Drum, Скип Новак. Учеството на Ле Бон на трката Whitbread беше таа што доведе до фразата рок ѕвезда-морнар. Дваесет години по неговата несреќа, во 2005 година, Ле Бон јавно ја изјави желбата за повторно тркање. За време на паузата од турнеја во август 2005 година, Ле Бон повторно се натпреваруваше со 'Drum' на трката Fastnet, позајмувајќи го возилото од тогашниот сопственик за да учествува и да собере пари за добротворни цели. Ле Бон мораше да ја остави трката незавршена, поради тоа што лесните ветрови ја успоруваа јахтата, со што би се одложило пристигнувањето во Плимут, влегувајќи во обврската на Ле Бон да настапи во Јапонија. Во 2009 година, Ле Бон(кој се опишуваше себеси како „загрижен агностик“) посвети есеј на книгата The Atheist's Guide to Christmas, едитирана од страна на Ариејн Шерин. Ле Бон ги повреди гласните жици и не можеше да ја заврши летната турнеја во 2011 година. Тој забележа:„Се трудам да звучам филозофски.“ Во интервју за Њујорк во 2011 година, Ле Бон изјави дека моемнтално ужива со бендовите Scissor Sisters, The Killers, Fall Out Boy и 30 Seconds to Mars, за кои Ле Бон вели дека имаат сличен имиџ со „пердуви и маскара“. Ле Бон е навивач на Манчестер Јунајтед.
Љубен Каравелов
Љубен Стојчев Каравелов е бугарски поет, писател, енциклопедист, новинар, етнограф, национален херој, поборник за ослободувањето на Бугарија од турско ропство. Љубен Каравелов е постариот брат на влијателниот политичар Петко Каравелов. Љубен Каравелов придонесува суштинско за развојот на јавната мисла во Бугарија во Преродбата, пишува библиографски трудови, статии по бугарска литература, култура, лексикография, политичка историја, нумизматиката. Каравелов учествува во националото движење како член и претседател на Бугарскиот револуционерен централен комитет во Букурешт, Романија на почетокот на 70-тите на 19 век.
Голици (племе)
Голици (науч. Cichorieae или Lactuceae) — племе на растенија од фамилијата штитоцветни (Asteraceae) што опфаќа 100 рода со над 1.600 видови. Се среќаваат претежно во умерените подрачја на источната полутопка. Попознати членови на племето се марулата, голицата, глуварчето и козицата.
Свердловска област
Свердловска област (руски: Свердло́вская о́бласть) е федерална област во Русија. Административен центар е градот Екатеринбург.
Црква „Св. Петка и Св. Недела“ - Рогачево
Света Петка и Света Недела претставува мала црква во тетовското село Рогачево. Се наоѓа на излезот од селото, десно од патот што води кон караулата Глобичица на самот тек на каскадната Калуѓерска Река. Црквата се наоѓа во уникатна околина со уредно среден амбиент. Поради својата заклонетост, таа била повеќе од 10 пати ограбувана. Во внатрешниот дел се наоѓа извор на света вода.
Статистички серии
Статистичка серија претставува низа на бројчени податоци кои ја прикажуваат структурата на масата по некој белег, или распоредот на масата во простор, или промената на масата во време.
Статистичките серии се делат на четири типови: предметни, временски, територијални и бројчени серии. Тоа е главна и основна поделба на статистичките серии, но од досегашното изложување за сите типови статистички серии видовме дека територијалнните, предметните и бројчените серии имаат заедничко тоа што бројките во секоја од нив се однесуваат за едно исто време. Тие серии покажуваат расчленување на статистичката маса (единиците) според варијантите на извесен територијаелн, предметен или бројчен белег, но секогаш во еден утврден момент. Поради тоа овие серии се статистички серии. Напротив, временските низи во тој поглед битно се разликуваат од другите три типа : бројките во нив покажуваат движење на проучуваната појава од еден временски момент или период до друг, поради што временските низи се динамички серии.
Статистичките серии ни го прикажуваат распоредот на единиците на масата според вредностите на белегот и според тоа овие серии се состојат од модалитети или варијанти на белегот, коишто се дадени во првиот ред или колона и број на единици, односно честоти дадени во вториот ред или колона.
–	Честотите прикажуваат колку пати се јавуваат поодделните модалитети внатре во набњудуваната статистичка маса.
Според начинот на формирањето и начинот на изразувањето на податоците, статистичките серии се делат на: серии на структурата и временски низи. Во зависност од видот на белегот, според кое е извршено групирањето на податоците постојат серии на структурата со атрибутивни и серии на структурата со бројчени белези.
–	Моделите на атрибутивните белези се искажуваат описно и за нивно групирање е потребно да се има јасна шема на класификација. Класификацијата како статистички стандард се врши според критериумот кој најповеќе одговара на природата на самиот белег (пол:машки и женски; писменост: писмен и неписмен) или целите на истражувањето ( вработените работници според степенот на стручното образование или платите; поединечните земјоделски стопанства според бројот на активните членови или големината на имотот).
ВРАБОТЕНИ СПОРЕД ШКОЛСКАТА ПОДГОТОВКА ВО РЕПУБЛИКА МАКЕДОНИЈА, 2005 ГОДИНА - Извор: Статистички годишник на Р.Македонија, 2006, стр. 243.
–	Врз основа на класификацијата на атрибутот, кај бројчените белези како проблем се поставува градирањето на нивните вредности. Интервалот на поединечната вредност на еден бројчен белег во дадената статистичка маса, може да биде поголем или помал (пр. Број на членови на домаќинства се движи од 1 до 5). Градирањето на бројчените вредности на овие белези се разликуваат во зависност од тоа дали белегот е прекинат или непрекинат.Прекинатите белези претставуваат групирани податоци (со честоти), а непрекинатите белези претставуваат негрупирани податоци.
ДОМАЌИНСТВА СПОРЕД БРОЈОТ НА ЧЛЕНОВИ, ПО ПОПИСОТ ОД 2002
- Извор: Статистички годишник на Р.Македонија, 2006, стр 58
1604 во книжевноста
1604 година во книжевноста содржи некои значајни настани.
NGC 3585
NGC 3585 — елиптична галаксија во соѕвездието Водна Змија, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3585 се споменува и како ESO 502-25, MCG -4-27-4, AM 1110-262.
Откривање
Објектот е откриен на 9 декември 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3585 е од видот E6. Видливиот сјај со голо око изнесува 9,9 m, а оној во рамките на интервалот од минималната до максималната честота 10,9 m, додека површинскиот сјај изнесува 12,6 m/лм2. NGC 3585 има привидни димензии од 4,6' х 2,5'.
Астрономски податоци
Објектот е од епохата Ј2000.0. Положбениот агол на објектот е во износ од 107°.
Други поделби
Проучување на NGC 3585 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 34160. Во рамките на атласот на длабокото небо, Уранометрија 2000.00, објектот припаѓа на групата означена со бројот 326; додека во Каталогот на основни ѕвезди (GSC) е групиран под бројот 6657. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1388.
Користена литература
Sky Publishing Corp. and Cambridge University Press, 1985. (3098,238)
Бурунди
Бурунди (Burundi) или официјално Република Бурунди (Republika y'u Burundi) — мала држава во Источна Африка без излез на море. Државата се граничи со Руанда на север, Танзанија на исток и југ и со Демократска Република Конго на запад. Бурунди има вкупна површина од 27.830 км2 со население од околу 8.700.000 жители. Главен град на државата е Гитега, а економски и трговски центар е Буџумбура. Иако нема излез на море, Бурунди излегува на езерото Тангањика.
Уште од пред пет века, територијата на Бурунди била населена од етничките групи Тва, Туци и Хуту. Преку двесте години Бурунди било владеено од Кралството Туци, но на почетокот на XX век, Германија и Белгија ја окупирале територијата, вклучително и Руанда и таа била позната како колонија Руанда-Урунди.
Целиот регион бил во немири поради социјалните разлики помеѓу Туци и Хуту, што резултирало со граѓанска војна. Денес Бурунди е претседателска република. Државата е една од 10 најсиромашни држави во светот според приходот по глава на жител.
Историја
Според изворите, се смета дека на територијата на денешен Бурунди била населена уште пред околу 70.00 години, каде опстојувало племето Туа. Подоцна на овие простори живеела друга етничка група, позната како Хуту, која со текот на времето се преврнала во најголемо племе во реонот. Во текот на својата историја, од ова племе се развиле голем број на кралства кои постоеле до 15 век, кога се појавило племето Тутси. Ова племе го создало и основало кралството Бурунди, кое во текот од 1796 до 1850 година, во времето на Нтара Ругама доживеало големо проширување. Кон крајот на 19 век истото се распаднало.
Во текот на 1899 година, Бурунди била освоена од страна на Германија, колонизирана и вклулена во составот на Германска Источна Африка. Во 1916 година, во времето на Првата светска војна, земјата била заземена од Белгија. Во 1923 година Бурунди и Руанда станале белгиски територии под името Руанда-Буринди. По крајот на Втората светска војна, Белгија дозволила создавање на политички партии во земјата. Така биле основани две политички фракции: Унија за Национален прогрес и Христијанска Демократска партија. На 27 јуни 1962 година, ООН и го одземал имунитетот на Белгија врз Руанда-Бурунди, за да на 1 јули 1962 година Бурунди била прогласена за независна држава, како уставна монархија. По четири години земјата биле претворена во република. Во 1993 година се провеле првите демократски избори, по кое земјата била воведена во граѓанска војна помеѓу некогашните племиња Хуту и Тутси. Во тој конфликт загинале 300.000 луѓе за само една година.
Географија и клима
Бурунди е една од најмалите држави во Африка која нема излез на море и е со екваторска клима. Државата се наоѓа во Долината на големите езера, поточно на големо плато. Средна надморска височина на државата е 1.700 m со пониски предели до границите. Највисокиот врв е Монт Хеха е со 2.690 m. и се наоѓа јужно од главниот град Буџумбура.
Главна река во Бурунди е Нил Исто така, главен извор на вода е и езерото Викторија. Во југозападниот дел од земјата се наоѓа и езерото Тангањика.
Пределите на Бурунди се претежно земјоделски или се пасишта. Голем дел од пределите каде има населени места шумите исчезнуваат и настанува ерозија на земјата. Како главен фактор за оваа појава е големиот број на население на земјата.
Политички систем
Политичкиот систем на Бурунди е претседателска република која се ослонува на повеќепартискиот систем. Претседателот на Бурунди е шеф на држава и шеф на влада. Во моментов во Бурунди има 21 политичка партија. На 13 март 1992, водачот на Туци, Пиер Бујоја основал нов устав на Бурунди кој овозможил да се создаде повеќепартискиот систем.
Законодавната власт на Бурунди е дводомен парламент: транзиционалното собрание и сенатот. Транзиционалното собрание се состои од 170 членови. Според уставот, во собранието може да имаат пратенички места следните групи: 60% од пратеничките места се за Хуту, 40% за Туци, 30% за жени и три за Батва.
Административна поделба
Бурунди е поделено на 17 покраини, 117 општини и 2.638 колини или врвови,
Покраините на Бурунди се:
Стопанство
Бурунди е една од најсиромашните држави во светот. Ваквата состојба е како резултат на делумно неповолната географска положба, слаб правен систем, слабо образование и големата застапеност на болеста СИДА. Околу 80% од населението живее во сиромаштија. Низ текот на 20 век честа појава биле гладтта и недостатокот на исхрана и според Светстката програма за храна, 56.8% од децата гладуваат. Исто така според задоволството на живеење Бурунди е меѓу последните држави во светот. Според тоа, Бурунди е зависна од странска помош.
Најголема индустрија во земјата е земјоделството, кое зазема 58% од вкупниот БНП. Најголем извор на приход е кафето што е 93% од вкупниот извоз на државата. Други земјоделски култури се памук, чај, пченка, банани и друго. Официјална валута е Бурундски франк и 1.184 франк во 2008 бил еднаков на еден американски долар.
Население, јазик и религија
Според проценка од 2008 година, Бурунди имало население од 8.691.005 жители. На демографската слика на Бурунди директно влијае боласта СИДА, но и голем број на Буринѓани се преселиле во странство како последица од граѓанската војна, така на пример САД примиле 10.000 Бурунѓани
Поголем број Бурунѓани живеат во рурални средини и околу шест проценти од населението живее во урбаните средини. Густината на населението на Бурунди е 315 жители на метар квадратен. Околу 85% од населението се Хуту, 15 % се Туци и мал број има Твас.
Според изворите за демографската структура на Бурунди, 70 % од населението се Христијани од кои католиците се 65 %, додека 5% се протестанти и англиканци. Покрај христијанството, втора најголема религија е локалната религија. Муслиманите се застапени со 10% од вкупното население.
Службени јазици во државата се рунди (кирунди) и француски, но се зборува и свахили.
Култура
Културата на Бурунди се заснова на локалната традиција и на влијанието на околните држави. Бидејќи полјоделството е главна индустрија во земјата, исхраната во Бурунди воглавно се состои од компир, пченка и грашок. Поради недостатокот на финансиски средства, месото не е често застапено во исхраната.
Главен елемент во културата е удирањето тапани и тоа е големо културно наследство. Покрај тапаните, танците се често придрижници на музиката за време на празници, прослави или културни настани.
Македонија под власта на Бугарија
Северна, централна и источна Македонија во 9 век ја освојува бугарскиот владетел Крум. А според Македонскиот професор Иван Микулчиќ од времето на Цар Симеон I, (893-927) словенските племиња на широкиот простор од Дунав на север, до Егејот на југ и од Јадранот на запад, до Црното Море на исток го прифатиле заедничкиот етникон „Бугари” и Прабугарите се претопиле и исчезнале во словенската етничка маса.
Политичката и религиската автономија на Македонците во состав на средновековна Бугарија
Според историските сведоштва и документи од средниот век, делот од Македонија под бугарска окупација имал своја автономија. И за време на средновековната бугарска окупација на Македонија функционирале македонските кнежевства тнр. склавинии, со своја локална власт, своја војска и кнезови, а на бугарите им плаќале само данок.
Иван Камениот (грчки Ioan Cameniates), етнички Македонец од Солун во своето дело од 904 година ја опишува политичката ситуација во Македонија со следниве зборови "На запад (од Солун) се простира една рамнина, која завршува до едни други планини, каде се издига еден град, нарекуван Вероја (Бер), град познат како по жителите, така и по сите особини, со кои може да се пофали еден град по конструкција. Во средното пространство на таа рамнина, се наоѓаат некои распрснати села, од кои едни близу до градов (Солун), нарекувани со име драговите и сагудати, потчинети на градов, други пак плаќаат данок на соседниот скитски-бугарски народ, кој не е далеку. Инаку селата живеат по соседство едни со други, па како и бидува, неретко (драговите и сагудати) влегуваат во сродство едни меѓу себе и со солунчаните, а тргуваат со скитите (бугарите)...[''79. Joannes Cameniata, De excidio Thessalonicensi, cap. 6, в изданието на Theophanis Contin., ed. Bon., p. 498. T. Tafel, De Thessalonica eiusque argo, Berolini, 1839, p. LXXVII — LXXVIII, et p. 252.''].
Бугарскиот кнез Борис т.е. Михаил по препорака на римскиот Папа во 866 година требало да организира посебни цркви за секој одделен народ во Бугарија, па како дел од Македонците од северна и централна Македонија биле под бугарска окупација и тие требало да добијат посебна црква со свој епископ. Со тоа, Бугарија требало да ги признае националните права на различните етникуми, кои плаќале даноци на Бугарија како и целосно призната автономија. Инаку целото папско правило гласи: ”Episcopos gentium singularum scire convenit, quis inter eos primus habeantur, quem velut caput existiment et nihil amplius praeter eius conscientiam gerant etc. ”(Правила на св. православна църква с тълкованията им, София, 1912, т. I, стр. 98 / Васил Н. Златарски: ”История на Първото българско Царство”. II. От славянизацията на държавата до падането на Първото царство (852—1018) стр.119-120)
Така и сторила Бугарија. Кон крајот на 9 век, бугарскиот цар Борис Михаил ги одвојува Македонците од Бугарското Царство и за управник на македонската автономна област го назначува Св. Климент. Таткото на бугарската средновековна историја Проф. Д-р Златарски констатира дека Македонија била "третата част на българската държава която била населена с компактно славянско население" (Васил Н. Златарски: ”История на Първото българско Царство”. II. От славянизацията на държавата до падането на Първото царство (852—1018) стр.239-240); затоа, Македонците како посебен броен народ во Бугарското Царство морале да се одделат од останатите народи.
Рускиот славист Туницкиј според Краткото житие на Св. Климент и Џуканжовиот список тврди дека македонските автономни области тнр. Кутмичевица ја зафаќале територијата на Македонија до Солун на југ, на запад до јадранскиот брег, додека северната граница не може авторот да ја определи (Ср. Воронов, Главнейшие источники, стр. 200. / Н. Туницкий, Св. Климент, стр. 177—182). Св. Климент, македонскиот етнички простор го поделил на 12 околии (Н. Туницкий, пак таму, стр. 189—190), каде службен јазик и писмо бил словенскиот, а црковниот клир бил ослободен од плаќање даноци на Бугарија (Пространното житие, издание Туницки, гл. XVIII, § 58—59, стр. 170—121).
Така, Св. Климент ја добил титулата епископ велички.
Неговите наследници, управителите на македонските автономни области ја носеле титулата "епископ на словенски јазик", каде што старословенскиот збор "јазик" означува "народ" т.е. етнос. Со тоа, Бугарите признавале посебен етнос во "третата автономна област на Бугарија". Можеме а закучиме дека во средниот век постоеле три етноса во Бугарија, а тоа биле македонскиот, бугарскиот и словено-траките од Бугарија, денеска тнр. "б’лгари".
Дека Македонците биле посебен народ и како таков целосно одделен од бугарите и славо(анто)-траките, се и титулите кои ги носеле самостојните владетели во Македонија. За разлика од бугарските земји, каде бугарските болјари- аристократија носеле турко-бугарски титули болјар, кавхан, боил итн., во Македонија тие носеле чисто словенска титула "кмет". Интересно е дека дури и српските етнички територии окупирани од бугарите имале властодршци со турко-бугарски титули. До сега се познати два кмета од Македонија Тамериан и Дристар(Житието на Тивериуполските мaченици kaj Migne, Patrol. gr., t. 126,ibid., cap. 47, col. 213 A.), кои биле полунезависни владетели на македонските етнички територии со свои војски и свои крепости(Skyl.—Cedr., ibid., II, p. 4698–9).
Грамсиљ
Гармсиљ е тип на доста топол и сув ветар, кој дува во јужниот дел на Казахстан, каде има поле на низок воздушен притисок, од правец на Авганистан, каде има појас на антициклон. Главна одлика на овој ветер е тоа што ја повишува температурата на воздухот и дека таа може да достигне и до 40°С.
Литература
Местные ветры
Ампер-час
Ампер-час (симбол: A⋅h или Aч) — единица за електричен полнеж, има димензии на електрична струја помножена со време, еднаква на полнежот пренесен со постојана струја од еден ампер што тече еден час, или 3.600 кулони.
Често се среќава единицата милиампер-час (симбол: mA⋅h) која е илјадити дел од ампер-часот (3,6 кулони).
Употреба
Ампер-часот често се користи при мерења на електрохемиски системи како што е електроплатирањето и за капацитет на батерија каде што номиналниот напон паѓа.
Милиампер-секунда (mA⋅s) е единица мерка што се користи во рендгенско снимање, дијагностичко снимање и терапија со зрачење. Тоа е еквивалентно на миликолумна. Оваа количина е пропорционална на вкупната рендгенска енергија произведена од дадена рентген цевка што работи на одреден напон. Истата вкупна доза може да се испорача во различни временски периоди во зависност од струјата на рендгенската цевка.
За да помогне во изразувањето на енергијата, пресметката на вредностите на полнежот во ампер-часови бара прецизни податоци за напонот: во батериски систем, на пример, точната пресметка на испорачаната енергија бара интеграција на испорачаната енергија (производ на моменталниот напон и моменталната струја) во интервалот на празнењето. Генерално, напонот на батеријата варира при празнење; просечна вредност или номинална вредност може да се користи за приближно пресметување на моќноста.
Други мерки на електричен полнеж
Фарадеевата константа е полнеж на еден мол електрони, приближно е еднаква на 26,8 ампер-часови. Исто така се користи при електрохемиски пресметки.
Проклетие
Проклетие (Проклетије), Тројански Планини или Албански Алпи (Alpet Shqiptare или ) — планински масив на Балканот кој се протега на северот Албанија, западно Косово и источна Црна Гора. Езерскиот Врв во Албанија со 2.694 метри, е највисок врв на планините и на целиот масив Динарски Алпи, а воедно и седмиот највисок врв во Албанија.
И највисокиот врв во Црна Гора, Зла Колата (2.534 метри), и највисокиот во Косово, Ѓеравица (2.656 метри), се наоѓаат овде. Највисокиот врв во Албанија, сепак, е Голем Кораб, дел од планината Кораб, кој е висок 2.764 метри и се наоѓа во источниот дел на земјата, на границата со Република Македонија (исто така, највисок и во Македонија).
Најјужните ледници во Европа неодамна беа откриени во албанскиот дел од масивот. Регионалната економија се заснова главно на земјоделство, донации од иселениците и туризам.
Местоположба и релјеф
Проклетие, најјужниот дел на Динарските Алпи, се протега повеќе од 40 милји од Скадарско Езеро по должината на црногорско-албанската граница, до југозападниот дел на Косово на североисток. Овие точки се на 42 ° 45 'и 42 ° 15' N во средоземната зона на западниот дел на Балканскиот Полуостров. Јужната граница на Проклетие се наоѓа кај реката Дрим и нејзината притока Валбона. Во поширока смисла на зборот, Проклетие, исто така, ги вклучува и планинските венци до Косовска Митровица, планините Хајла и Мокна. Некои автори, сепак, ја сметаат реката Лим како северна граница на Проклетие во геолошки услови.
Од Скадарското Езеро, планините се протегаат североисточно заедно со реката Циевна, потоа свртува малку кон исток во насока на самитот Ѓеравица над рамнината Метохија (450 м) во Косово. Од тука, Проклетие врти кон север над масивот Богичевиќ и преминот Чакор, и продолжува со уште еден ред на планини. Завршетокот на Проклетие е во областа на горниот дел од долината на реката Ибар во близина на градот Косовска Митровица, веднаш после Сува Планина (1.750 м) што ја заокружува рамнината Метохија од север и северозапад.
Етнографската и социолошката различност на Проклетие се должи на многу племиња кои живеат во регионот како одгледувачи на овци. Имињата на некои племиња се: Хоти, Груда, Келменди, Кастрати, Дукаѓини, Шкрели, Шала, Никај, Красниќи, Гаши и Ругова — и се однесуваат на нивните месности во рамките на масивот.